**Повече от 1700 младежи се регистрираха за „Мениджър за един ден 2022“**

На 10 май се проведе 20-ото юбилейно издание на най-мащабната инициатива за кариерно ориентиране „Мениджър за един ден“. В нея **124 компании и институции -домакини от цялата страна, обединиха сили с JA Bulgaria** и предоставиха на младите хора стотици работни места, до които да се докоснат за ден и да почерпят опит и вдъхновение. С включването си в инициативата на JA Bulgaria, те поканиха в екипите си амбицирани ученици и студенти от цялата страна, които от своя страна ги „заразиха“ с младежки ентусиазъм и нови креативни идеи. Под мотото „Силата на един екип“, JA Bulgaria успя не само да обедини различни и конкуриращи се организации и компании за една цел, а и да предложи формат, чрез който самите младежи успяха да се сработят с експертите и мениджърите, при които гостуваха, и да предложат решения на предизвикателствата на деня.

**Над 1700 младежи** се регистрираха за участие в юбилейното издание на „Мениджър за един ден 2022“. Това число надминава новорегистрираните от 2021 г., което е поредно доказателство, че усилията и мотивацията, с които JA Bulgaria подкрепя новото поколение, категорично се отплащат.

Сред най-желаните позиции в тазгодишното издание на инициативата се нареждат **„Президент и Вицепрезидент за един ден“,** а избраните за тези роли - Тереза Баевска и Дориан Неделчев, се потопиха в един динамичен, вълнуващ и изпълнен с много отговорности ден. Милена Стойчева, изпълнителен директор на JA Bulgaria и Васил Димитров, мениджър маркетинг и корпоративни партньорства, бяха сред гостите, които имаха възможност да надникнат в работната среда на президентската институция, и да обсъдят идеи за бъдещо развитие на младежите в страната ни с г-н Румен Радев и г-жа Илияна Йотова.

**Министерството на образованието и науката** и **Министерството на финансите** също приеха амбицирани младежи на важни ръководни позиции, за да ги запознаят с интересния работен процес, който тече ежедневно в тези институции. В тазгодишната програма за участие в МОН, заниманията и срещите дадоха възможност на кандидатите да придобият реален поглед върху цялостната работа на министерството, включващ работна среща на заместник-министър Петрова с експерти от висшето образование, разговор с представители на Дирекция „Професионално образование и обучение“, кратка среща с министър Николай Денков и много други.

**Както всяка година, бизнесът** също беше гостоприемен домакин. Десетки компании, опериращи на българския и международен пазар, посрещнаха млади хора сред редиците си и споделиха с тях ценни моменти и незабравими преживявания. Сред официалните партньори на „Мениджър за един ден 2022“, които с готовност подкрепиха инициативата и осветяват пътя за бъдещите млади таланти на България, бяха: Publicis Groupe Bulgaria, [nPloy](https://7pjgq.r.bh.d.sendibt3.com/mk/cl/f/bAV5VrZ2PNKxd6pc5pQSzPSbZmjvOXzU_Ipya6u4YyeILbGud1R33szSZfqZymx1Cl0CfpAOu1aW0dOmRVt8_N1iDuCHJv5pV0TCd7O5wofmOCNXljLn-DCdL0-AoB-EpAItj6_RBQC3iKMlLwbZG8PUygueugVdVvA-sL5mTSRYKGcH-3xNpn4tpcVzL3cZ5p6HEbPy6ramgTlDE9YIlpTBFFJKgCBlTHTJiiQb-9vwP-TF6DyX45kRYaHalIatqeZs0SB85tKjwvLvnbIn0id20ocgJW7yBE_XuRv3n2BvZTvGrLTi7WodxmU), [BNP Paribas PF](https://7pjgq.r.bh.d.sendibt3.com/mk/cl/f/WUVlp0K0c0q_saa97St7clYy_tt8X75IJQKlMUekGVNfVwJcbj4I5MDxkAfNNR7eWRtXcKf3DU3Ns0tBBAC2D4FRyCZGTdP2wNrEWoBzANWRPLCR0unS60BHDnWc6jNXjITXE_lQOfrMQ7dK530qVbot35PYKsc7z6XzeoA2-0kKJgqxbSwRGJTmnDiKjAy4D2ckUOFHhBAzLOiV3uZKJXrrP9_UaiNivwhRaCvR4kFRIuMApRRxrSLQeaXF2oL0WqfIxQ1GPzL-3UYWmLFjM1RsfqcZgEgiC13u5d0_ZPAJeV-uSaXimWCuBzSRKj2FpUS_WJ_Nx8YjNlY6L0LmH4dgCO1Qy4iTD0Tht0bGgK_6rFgzE0CuyHY), [Ita Group](https://7pjgq.r.bh.d.sendibt3.com/mk/cl/f/njzwQcPxuKmzU7qOMIwmFsASoZnivafUcq3KlykmTVm7Arn_BOka1Gw-cVZCyYj8JoKk3909rhmfBuF_Gl0byXZhSNmy0quid-dKiOYff5k6SopprbQRbjDTUk95WvFjIzUjZpm2QQfx4nCrwllEHCBNzuAKcngF0nCeYsCDZfDE_G7bbSpGAEtN0PmD50vvTsCQmwTDkTw7J4lztZfj4R2Ga0UWBvL9aa3bQkB94NfkMTl491BjsqorXQw3adnbEejOOUgtWxYkizigxBd8puwh5p8JCZT67Fsm3DVxlNAOkP4ayjL9Vd_1orWw--AuY54AKQh-L9Sjqw), [LIDL](https://7pjgq.r.bh.d.sendibt3.com/mk/cl/f/qGyjwm3Wis_6kkxlpUuZoX87IiZvf4aqSTkYuKKO2b1QuI0GXwPEtdUKGeUZdV-vumZ-a9J7arAm0IUkVk_S4b6Z7-P34MLDCCk4KrBh4uN3CFXvVdAFfv7EbzcY6wp1_i8pI_wKsY6yEl8vjtjilZoPH_afcDcSC_ahPwai1GCGV1bBsFZJS410JfyDqOr7xoZy97JAOdUUd8UQRIuisUlzseYCliCiwu2kx2aZHstItqNxj9D_3idx-Uls9-7YIy8EpORYCBz5tsC46cGYNVZq-hKAlmM5qGwU9EF4qAQo1LMqTzySSsw4Fij5EcktPKGvBc57nN2IFpWblbaaqP9iZxQ), [HPE](https://7pjgq.r.bh.d.sendibt3.com/mk/cl/f/BvncIjgkQbPeU513UUJWtjRle1_UGA7EuWMx3CWFN2y-zgDVUHKIUE-YsSiPz_zlDB3eUFW6CzenUSf8ZemdlE_QX85ggODCA5mlYgRQZ9ZeF7Da80C7n4KDlW5oMM6vbViOfUt4sTesb-F0VXvi8ebQTlnWK29H4wQGBzzpdGluZYdczLHat366p1EncPlhAWUQYTjUnsstQrsQMkvDZHBX_VCm1Audy-45cI1r6Hlk9FjS91u9Tbu7UGY2YywyrVdq6ljq7PXxFUW38m2Y3Qe6-bajpGhMbeBAWadb80sxgNjSN17ZQegr91HyTKhixYFtMVPOpPKJpGXOR0hFxVti1msp), [UniCredit Bullbank](https://7pjgq.r.bh.d.sendibt3.com/mk/cl/f/DHFElXQI98wRIOZzzcv2-viEpn_s6o1LV9HMOKDFkjKCiFL-BD8dTnFtMi3vO-oLnIKfHBpvsF2FOpjWASHB-VZmUIsIlwjQfKIClXp5hG7TJN9LX-txp_YaH5M59DG5L-2Hzd_n04b5L2KOzi1nZhxrfjbpf6KD0GebLH4cB70gOe3e1iA3wvFxqnqOJDFUH9pbHGHCUl3kCGbH6SzHXP_B4gWAgH-nwaBjWvqXjKs1xWHW8fSWb9ecU4_j49RnTum9b0CCv0qYcoUEbyAYTAqMhDrCTIZHx5KdZZXf9PPio6t4h0kBqZg4prcCLUp_uBbdUhhDUkA), [Coca-Cola HBC](https://7pjgq.r.bh.d.sendibt3.com/mk/cl/f/IakLWcDre-fxDmNSBzTtozmbpfn74Y60A9YARVMOTohbhpi-42Iz_db-CszZ4MsJZb5UqIrObBHxVumOaTcZ632ZBKFoWpWil_f7LmsZZCjV1faXGk4KhaA7iNRCl3goB5Dlcb-SM-11ZcEo9pk8A-3CL4E5fsyn3MNLMaPFffXXwlM9ydnB0a8RUKXEyHSZk2NbsbJ4tkRhOtG1WAR-bdNkJq5JuuCBYtJ-clsgdQ4bq0BmtHOurbXe2uGDEnsxqy-ryHLcz567X3CIlvv78MzGm1KtCxXWImXpL5WSw4exspBzs04-ulOuthr5Z-NCc5YC6a2N6A), [HP Inc.](https://7pjgq.r.bh.d.sendibt3.com/mk/cl/f/cNBAAikxNTeis9A9enmLvhW-75yk9wt26cI5ikEFk0mlQYj8ZgiBFyvB1TozLQSLrBvGkirGTqDzcAlwLO5kZCBHL1j_ay5ULkxJGx6NiEOUSHldR3IOpA4QzPsbjCqrIMUJg-S5dIcPUm-VnKHXlSQimtskQGh9ceMbslfrfBj0jX6kruxsnh74w1ILiF1dm0TPj4txt6qgoX2YgPJreeBijYoa1O6I-JWOTexN96aU38oo2iaOT7Nkd2kP51PRBgS8XjPdRO0boiEqBMD_h07X0epJ6CF4DQyN2eN0eG9H341LcAw2p0yUtA8Q-AWer-4CNEeVnv2w2as), [Novartis](https://7pjgq.r.bh.d.sendibt3.com/mk/cl/f/fvbIUjXuaIilICXrFtrRcVRx4Au6wEatQisf5FokzZpfT2WE8f-Ux7tgHuwjRI6bkS6tG8O_A8QCaHisb9YrEzS5NnSs7i-o3-ov-YerV1nUoV9K7MCXirGWupdJpox1w7w7XvSCkQq-xzzG37qmzXDN9QrIdJjeswAr1cCZafRzXuPAhZzeh64AuzypxjCm2FNPv0uE0yCzRZEbOrdB0c0c2gkZ3kqpPMfSHzwe9U7JzaXqxjKAih1-1kNqxU5OYkv4fAgAp-aQuwIeuQnsjJD1GdKTcm-tgaZaawCi56bGaTAkwoDrlFR-SMToIcJaLrXaQngHCA), [Kaufland](https://7pjgq.r.bh.d.sendibt3.com/mk/cl/f/ji_vcx-zcWX0a89aUaah3UIJtIT9Rhr_dULyBPLc-5n5Eq5SEzAQ00mKZ1_UnvoWfAvquhfbYFHv8VXo3MoucBXkfQv7e7tWmR8m_JsbjWkztoRZ7me2nW0i_609SBsRaX4hsW9Gd6mswZDwAo96pHUMRwcWa1f78fGYkH7JAnGAs74Rgt2IgGqHDl8orHtTHuyCWMbanQpo_EHftMd6p2Jm9ydCIS3PZwsdzmKW9Bbz32jqsjlCGGFnqhoWoRznBnlezM-Rx6CHRhB3ofap-QyfiuFyIQJvPwFNbBMZOQc6tpNWh7Owx1TNXhGa3hK1AfgJ6PVhqwTB88JcLg), [Nestle](https://7pjgq.r.bh.d.sendibt3.com/mk/cl/f/qg9mmNjSmekCAU6anGYCytH0wU4030hifd1qhsT9Lhw3hWJV_9eHu_gzWYrl-s_2MglJCDTiYfeB7JmjneekL05YYwcs2hIAhHv3HoAcZzh8t3jhqKoPQsD-2mLEtgiHgwrMakvxQCUAJoq5FH7JyoXInh00B216AGIuOTy0iZz7lj-2Z8Dh99X94WdoDxLxyxQb-M-MEowr9fKVFz2M_RkdP6j3J1_oN4DQTexaxTvBUmbLnPWHIhE0_z-EWCxPHay_QSoKB0mdJX1MqT-BW00AwPm5GUeXCOo-R-uZogBUbokmD1M_hVyGKlsMTaYoPqu6JKQ_GA) и [Vaptech](https://7pjgq.r.bh.d.sendibt3.com/mk/cl/f/32rYfrjCZdLnxHGec36ufxo1e9rLF37Z5-T_UuRFh6TZwuFwrmRDXNUle43LoDSej7FC8uu8kVWqrqBI05YF6QSibX23aai_dxGPshqy0HdsK07Fb6evlfA03zzbXeDgxXRsvvO9I3s8Z2H_NKVr0o43WMWLgAX4eMMLuYmYdjrrCQEkr-OkSWNzfiD4wsGk784RNZLlxERHyM8ajBmV8ho23Jun2AIEGp4p_FgmJzzUM9cHQoeSs3MVRL4RFoIeKcaPieE-KshhaB6W-iA1I1qcTfjrtvuHSmItmsiwxEFXOlkNK4UrMAWl7QblsNjCoql0-IOWvUK-jA).

Медиите, подкрепящи 20-ото юбилейно издание на инициативата, разкриха детайли от света на комуникациите, журналистиката, и връзките с обществеността. Сред тях са BTV Media Group, които показаха на младите си гости как кипи животът пред и зад камерата в новинарското студио, какви са отговорните задължения на монтажистите и колко професионализъм изисква всяка минута ефирно време.

Медийните партньори на инициативата – BTV Media Group, Мениджър, Economy.bg и The Recursive, споделяха интересните акценти от програмата и не престават да разказват за цялостния принос на инициативата.

Звездното юбилейно издание завърши със закриваща церемония, излъчена на живо във [Facebook страницата](https://fb.watch/cXkZGkYCr-/) на JA Bulgaria. Деси Стоянова, в ролята си на водещ, зададе множество интересни въпроси от ученици на представители на водещи компании.

***За JA Bulgaria:*** [**www.jabulgaria.org**](http://www.jabulgaria.org)

Вече над 24 години JA България е водеща нестопанска международна организация у нас, с утвърдена репутация в предоставянето на иновативно и модерно образование от най-ранна възраст до университета.

Портфолиото от образователни продукти и услуги включва програми в 3 тематични области: предприемачество, финансова грамотност и умения за работа. JA използва т.нар. прогресивен или надграждащ предишните етапи модел на образование („от АБВ до PhD“), чрез който устойчиво се изгражда ключовата компетентност предприемчивост и инициативност. Образователната философия на JA се базира на методите на учене чрез правене и смесено обучение (blended learning) с използване на дигитализирано интерактивно съдържание и високи технологии. Бизнес моделът на организацията се отличава с тясно сътрудничество с бизнеса и хората от практиката, които участват в създаването и предоставянето на образователно съдържание, обучение и услуги, както и разработването на политики в областта на образованието и предприемачеството. Екипът на организацията вярва и работи за каузата „От предприемчиви хора към щастлива нация“.

JA България е член на JA Worldwide и JA Europe и годишно достига до 40,000 ученици и студенти от 450 населени места в страната.